Árangursríkar vinnustofur í þremur borgum Asíu Dagana 18. til 21. mars stóð Íslandsstofa fyrir vinnustofum og Íslandskynningum í borgunum Tókýó , Seúl og Taipei . Um 100 gestir sóttu allar vinnustofurnar þrjár sem skipulagðar voru í samstarfi við sendiráð Íslands í Tókýó og umboðsmenn Icelandair á hverjum stað fyrir sig . Áhugi á norðurljósunum , mjög ört vaxandi millistétt og aukið sjálfstæði í ferðum ungs fólks gerir þessa markaði afar skoðunarverða fyrir íslenska ferðasöluaðila . Þá hefur hópferðum frá þessum mörkuðum farið stöðugt fjölgandi á undanförnum árum . Með vinnustofum sem þessum og tilheyrandi tengslamyndun opnast einnig möguleikar á að bjóða beina þjónustu við einstaklinga . Átta íslensk fyrirtæki tóku þátt í vinnustofunum : Allrahanda – Gray line , Hotels of Iceland , Iceland Travel , Kynnisferðir , Snæland Travel , Superjeep og Terra Nova , auk Icelandair .